ዝብሉ ሕቶታት ንምምላስ ሰባት ኣዘራሪብና ኣለና። ሕገ መንግስቲ ተጣሒሱ ሓጋዚ ፕሮፌሰር የማነ ካሳ ኣብ ዩኒቨርሲቲ መቐለ ኮሌጅ ምምሕዳርን ሕግን ይሰርሑ። ንሶም ዝተፈለየ ሓሳብ ንዝሓዘ 'ኳዂቶ' እናበልካ ምጉናይ ምስቲ ኣብ ሕገ መንግስቲ ዝተመስረተ ስርዓት ሕብረ ውድባዊ ብግልፂ ከምዝፃባእ መልዐሊ ገይሮም ይዛረቡ። "ፈቒድካ ተመሊስካ ድማ ኳዂቶ እናበልካ ምጉናይ ንምንታይ ምዃኑ ምስ ርትዓውነት ዝላተም እዩ፤ ኣብ ሃገራዊ ቦርድ መረፃ ንዝተመዝገበን ሕጋዊ ኣፍልጦ ንዝረኸበን ፖለቲካዊ ውድብ ኳዂቶ ኢልካ ምስያም ብግልፂ ሕገ መንግስቲ ምጥሓስ እዩ። እዚ ድማ ሕብረ ውድባዊ ስርዓት ኣብ ምዕባይ ልዑል ፅዕንቶ ኣለዎ" ብምባል መሪሕነት ህወሓት ኣብዚ መዳይ ንዝፈጸሞ ጉድለት ከስተኻክሎ ኣዘኻኺሮም። ምስ ዝተፈላለዩ መርገፂ ዘለዎም ፖለቲካዊ ውድባት ኣብ ሰለማዊ ውድድር ፖለቲካዊ ቅልስን ምስ ኣተኻ ተመሊስካ ኣነ ስርናይ ሻሓን እየ፤ ካልኦት ግና ኳዂቶ እዮም ቦርቊቑኩም ኣጥፍእዎም ምባል እንታይ ኣምፀኦ?
